Cirali

eta|dekstra|300px|La moskeo en Çıralı
Çıralı (prononco: Ĉirali) estas agrikultura vilaĝo en la sudokcidento de Turkio en Provinco Antalya. Ĝi estas proksima al la antikvaj ruinoj de Olympos kaj la eternaj flamoj de Chimaera .

Ĝi estas tre malgranda kampara vilaĝo situanta iom pli ol unu veturhoro sudokcidente de Antalya kaj havas belan, 3.5 km longan, izolitan strandon, la ruinojn de Olympos kaj la flamojn de la Chimaera / Yanartaş. Krome ĝi estas protektita areo de la WWF pro la nestado de Caretta- martestudoj.

Ankaŭ proksime de Çıralı estas la Ulupınar -regiono, kiu estas riĉa je riveroj kaj riveretoj. Cirali/Çıralı estas unu el la lastaj virgaj naturareoj laŭ la Antalya-marbordo.

Por sentimaj montaj migrantoj, kulminaĵoj de la Likia Vojo kun padoj ankaŭ estas trovitaj en çıralı. Unu iras de çıralı ĝis Tekirova (19 km) kaj alia iras de çıralı ĝis Ulupınar kaj poste reen malsupren al la flamoj de la Chimaera, proksimume 12 km. Ĉiuj tiuj migrovojoj kaj padoj estas markitaj ruĝe kaj blanke.

Alia mirinda sekcio de la Likia Vojo (Likya Yolu) proksime de çıralı estas la montopinto de Tahtalı Dagı, ankaŭ konata kiel Monto Olimpo. Ĝi estas situanta en la Nacia Parko Olimpos aŭ Olimpos Bey Dağları Parkı.

Ekzistas neniuj grandaj hoteloj, sed multaj malgrandaj tranokteblecoj, ekz. familie gvidataj pensioj.

Kvankam Olympos proksimas, maleblas veturi de Çıralı al Olympos, ĉar ili estas apartigitaj per la strando kaj la antikvaj ruinoj de Olympos.

 Eksteraj ligiloj 

 çıralı retejo
 Çıralı Informoj 
 Çıralı Informejo 
 Pri Cirali
 Cirali
 Çıralı Online
 WWF-Caretta-martestudoj
 Likia Vojo - pri la migrado
 RESPUBLIKO DE TURKIO MINISTERIO DE KULTURO KAJ TURISMO - Antalya - Beydaglari Nacia Marborda Parko (Beidaglari Marbordo-Nacia Parko)

 Fonto 

Kategorio:Provinco Antalya
Kategorio:Turka Riviera
Kategorio:Vilaĝoj en Turkio
Kategorio:Administraj unuoj de Turkio